

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 021-05/18-01/1**

**URBROJ: 2198/31-02-18-2**

**U Gračacu, 29. siječnja 2018. g.**

**ZAPISNIK**

s 5. sjednice Općinskog vijeća Općine Gračac održane 29. siječnja 2018. godine s početkom u 17,00 sati u općinskoj vijećnici u Gračacu.

Sjednicom predsjedava predsjednik Općinskog vijeća Općine Gračac Tadija Šišić, koji pozdravlja nazočne i otvara 5. sjednicu Općinskog vijeća.

Pročelnica Jedinstvenog upravnog odjela Općine Gračac, Bojana Fumić, vrši prozivku vijećnika radi utvrđivanja kvoruma. Nazočni su: Tadija Šišić, Ružica Tulumović, Kata Brčina, Viktor Kupčak, Berislav Crepulja, Momir Japundžić, Milorad Stanisavljević, Slavica Miličić.

Nenazočni su vijećnici: Ivana Tomić, Tomo Delač, Goran Đekić, Nebojša Rađenović i Rade Dubajić.

Sjednici je nazočno 8 od 13 vijećnika, postoji kvorum za pravovaljano održavanje sjednice i donošenje odluka.

Sjednici je nazočna i Nataša Turbić, općinska načelnica Općine Gračac, zamjenik općinske načelnice Robert Juko, Bojana Fumić, pročelnica Jedinstvenog upravnog odjela Općine Gračac- zapisničar te službenice Jedinstvenog upravnog odjela Općine Gračac Anka Šulentić i Svjetlana Valjin.

Predsjednik otvara aktualni sat. Nitko od vijećnika ne javlja se za postavljanje pitanja.

Predsjednik predlaže dnevni red, kao u pozivu za sjednicu:

**DNEVNI RED:**

1. Prijedlog Odluke o načinu pružanja javnih usluga prikupljanja miješanog komunalnog otpada i biorazgradivog komunalnog otpada na području Općine Gračac
2. Prijedlog Odluke o mjerama za sprječavanje nepropisnog odbacivanja otpada i mjerama za uklanjanje odbačenog otpada
3. Prijedlog Izmjene i dopune Odluke o komunalnom redu
4. Prijedlog Programa održavanja komunalne infrastrukture za 2018. godinu
5. Prijedlog Programa gradnje objekata i uređaja komunalne infrastrukture za 2018. g.
6. Prijedlog Programa gradnje građevina za gospodarenje komunalnim otpadom za Općinu Gračac u 2018. godini
7. Prijedlog Programa utroška sredstava od prodaje obiteljske kuće ili stana u državnom vlasništvu na području Općine Gračac u 2018.
8. Prijedlog Programa utroška sredstava naknade za zadržavanje nezakonito izgrađene

zgrade u prostoru za 2018. godinu

9. Prijedlog Programa utroška šumskog doprinosa za 2018. godinu

10. Prijedlog Programa utroška sredstava od zakupa, zakupa za ribnjake, prodaje i

davanja na korištenje poljoprivrednog zemljišta u vlasništvu Republike Hrvatske i

naknade za promjenu namjene zemljišta za 2018. godinu

11. Prijedlog Socijalnog programa Općine Gračac za 2018. godinu

12. Prijedlog Programa javnih potreba u sportu Općine Gračac za 2018. godinu

13. Prijedlog Programa javnih potreba u školstvu, predškolskom odgoju i obrazovanju za

2018. godinu

14. Prijedlog javnih potreba u kulturi i religiji Općine Gračac za 2018. godinu

15. Prijedlog Izmjene i dopune Statuta Općine Gračac

16. Prijedlog Izmjene i dopune Poslovnika Općinskog vijeća Općine Gračac

Na predloženi dnevni red nema primjedbi niti prijedloga za izmjenu i dopunu. Vijećnici s 8 ZA (od ukupno 8 nazočnih)- jednoglasno, usvajaju predloženi dnevni red koji po usvajanju glasi:

**DNEVNI RED:**

1. Prijedlog Odluke o načinu pružanja javnih usluga prikupljanja miješanog komunalnog otpada i biorazgradivog komunalnog otpada na području Općine Gračac
2. Prijedlog Odluke o mjerama za sprječavanje nepropisnog odbacivanja otpada i mjerama za uklanjanje odbačenog otpada
3. Prijedlog Izmjene i dopune Odluke o komunalnom redu
4. Prijedlog Programa održavanja komunalne infrastrukture za 2018. godinu
5. Prijedlog Programa gradnje objekata i uređaja komunalne infrastrukture za 2018. g.
6. Prijedlog Programa gradnje građevina za gospodarenje komunalnim otpadom za Općinu Gračac u 2018. godini
7. Prijedlog Programa utroška sredstava od prodaje obiteljske kuće ili stana u državnom vlasništvu na području Općine Gračac u 2018.
8. Prijedlog Programa utroška sredstava naknade za zadržavanje nezakonito izgrađene

zgrade u prostoru za 2018. godinu

9. Prijedlog Programa utroška šumskog doprinosa za 2018. godinu

10. Prijedlog Programa utroška sredstava od zakupa, zakupa za ribnjake, prodaje i

davanja na korištenje poljoprivrednog zemljišta u vlasništvu Republike Hrvatske i

naknade za promjenu namjene zemljišta za 2018. godinu

11. Prijedlog Socijalnog programa Općine Gračac za 2018. godinu

12. Prijedlog Programa javnih potreba u sportu Općine Gračac za 2018. godinu

13. Prijedlog Programa javnih potreba u školstvu, predškolskom odgoju i obrazovanju za

2018. godinu

14. Prijedlog javnih potreba u kulturi i religiji Općine Gračac za 2018. godinu

15. Prijedlog Izmjene i dopune Statuta Općine Gračac

16. Prijedlog Izmjene i dopune Poslovnika Općinskog vijeća Općine Gračac

Predsjednik poziva nazočne da se izjasne ukoliko imaju primjedbi na zapisnik s prethodne, 4. sjednice. Primjedbi nema te se isti smatra jednoglasno usvojenim.

**Ad/1** Prijedlog Odluke o načinu pružanja javnih usluga prikupljanja miješanog komunalnog otpada i biorazgradivog komunalnog otpada na području Općine Gračac. Predlagatelj je općinska načelnica, koja je dostavila pisani prijedlog uz obrazloženje. Načelnica- i ova i sljedeće dvije odluke vezane su uz novu Uredbu za gospodarenje otpadom, usklađenje sa zakonom i uredbom provodi i komunalno poduzeće, sama odluka je razrađena. Imali smo 2013. godine odluku o načinu pružanja usluga prikupljanja komunalnog otpada, no uredba je detaljnije razjasnila provedbu. Cilj je smanjiti proizvodnju otpada, dati svim korisnicima obvezu odvajanja otpada. Bit će nam svima puno obveza, no ima prijelazni period. Svjetlana Valjin- vezala bi se na prilagodbu, mijenja se način prikupljanja miješanog otpada i onog koji je koristan, da bude što manje odvezenog otpada, to je ujedno prilagodba i za građane, morat će se naviknuti na drugi način odlaganja otpada, mi ćemo biti u obvezi da građane educiramo, promoviramo to putem letaka, radija, da se svi polako navikamo, to je neophodno. Pri izradi ove odluke smo razmišljali o onome što je izvedivo, o opremljenosti poduzeća, građana, da ih što više oslobodimo kod plaćanja, a da tvrtka ima što manje troškove. Naglasak je na kompostiranju biorazgradivog otpada, domaći ljudi već stoljećima kompostiraju, bitno da susjedima ne smeta. S druge strane, korisni otpad je oporabljiv, da reciklažna dvoršta budu dostupna, kao i npr. mobilna. Za sada imamo dosta posuda za miješani otpad, ali moramo nabaviti za korisni otpad. Ruralno smo područje, ima usluga dostupnih bez naknade, tako da ne bi trebalo biti poskupljenja. Otvara se rasprava: Slavica Miličić- a edukacija građana? Svjetlana Valjin- da, na sve načine. Slavica Miličić- ima za to natječaj. Načelnica- da, znamo, planiramo se kandidirati s drugim jedinicama jer mora biti obuhvaćeno 10 000 stanovnika. Osim toga, informacije će se dostavljati uz račune, postoje kazne za sve, za nas i za korisnike, malo smo ih ipak amortizirali. Reciklirani otpad se ne naplaćuje, nego miješani, kroz naredni period aplicirat će se za čitače, nekome će se odvesti pet puta, nekome jednom. Papir, metal, staklo neće se naplatiti. No uslugu moraju svi koristiti barem jednom mjesečno, privremeni korisnici su oni koji su tu do 4 mjeseca. Svjetlana Valjin: svi će dobiti novi ugovor, cijenu sa svime i izjavu, bolje da popune sami jer inače davatelj usluge će po svom. Otpad se mora predati barem jednom mjesečno jer inače je pitanje gdje taj korisnik odlaže i što radi s otpadom. Načelnica: građani će moći javiti na sve moguće načine, tu će biti i mapa „Gospodarenje otpadom“ na stranici Općine Gračac. Kata Brčina: starija populacija nema Internet, kako s njima? Svjetlana Valjin- dobit će poštom sve. Načelnica: moramo razmišljati o njima, postoje načini, sva sela moraju biti obuhvaćena, jer svatko proizvodi smeće. Druga oduka regulira divlja odlagališta. U zadnje vrijeme kod groblja u Kijanima opet odlažu otpad. Vijećnici s 8 ZA (od ukupno 8 nazočnih)- jednoglasno, usvajaju prijedlog te donose

**Odluku o načinu pružanja javnih usluga**

**prikupljanja miješanog komunalnog otpada i biorazgradivog komunalnog otpada**

**na području Općine Gračac**

koja se prilaže i sastavni je dio ovog zapisnika.

**Ad/2** Prijedlog Odluke o mjerama za sprječavanje nepropisnog odbacivanja otpada i mjerama za uklanjanje odbačenog otpada. Načelnica- moramo urediti i donijeti mjere za nepropisno odbačeni otpad. Razmišljam da možda uvedemo i neku aplikaciju za dojavljivanje, kao što su kolege u Kninu. Svjetlana Valjin- mapa „Gospodarenja otpadom“ također će sadržati podatke za dojavu, nije važno da li „Čistoći“ ili nama, ako se ne može utvrditi počinitelj onda barem da se što prije sanira. Sustav obavještavanja će s vremenom vjerovatno polučiti neke rezultate. Prijava za raspravu nema. Vijećnici s 8 ZA (od ukupno 8 nazočnih)- jednoglasno, usvajaju prijedlog te donose

**Odluku o mjerama za sprječavanje**

**nepropisnog odbacivanja otpada i mjerama za uklanjanje odbačenog otpada**

koja se prilaže i sastavni je dio ovog zapisnika.

**Ad/3** Prijedlog Izmjene i dopune Odluke o komunalnom redu. Svjetlana Valjin- također jedno usklađenje. Viktor Kupčak želi ukazati na problem dva slučaja kad je T-com napravio rupe tijekom popravka kvarova, još je jedna otvorena, nije adekvatno zaštićena. Svjetlana Valjin: razgovarali smo s njima, trebali su do prošlog petka. Vikor Kupčak: to im nije u redu. Načelnica- bilo je tako već, više to ne radi T-com nego privatni izvršitelji pa ih je teže dobiti. Bojana Fumić- inače, kod najavljenih radova prekopa, plate nam akontaciju koja im se ustegne ukoliko ne dovedu površinu u prvobitno stanje. Vijećnici s 8 ZA (od ukupno 8 nazočnih)- jednoglasno, usvajaju prijedlog te donose

**Izmjene i dopune Odluke o komunalnom redu**

koje se prilažu i sastavni su dio ovog zapisnika.

**Ad/4** Prijedlog Programa održavanja komunalne infrastrukture za 2018. godinu. Načelnica: program razrađuje ono što smo u proračunu donijeli, a odnosi se na održavanje komunalne infrastrukture. Nešto smo ove godine određene stavke povećali, ljudi i vijećnici su tražili nekoliko mostova, oba groblja zahtijevaju intervencije. Program sadrži operacije, količinu i iznose izvršenja. Ukoliko se npr. za zimsku službu ne utroši sve, može se sredstva u određenom iznosu preraspodijeliti na nešto drugo, iako nastojim izbjegavati preraspodjele bez Vijeća. Prijava za raspravu nema. Vijećnici s 8 ZA (od ukupno 8 nazočnih)- jednoglasno, usvajaju prijedlog te donose

**Program održavanja komunalne infrastrukture za 2018. godinu**

koji se prilaže i sastavni je dio ovog zapisnika.

**Ad/5** Prijedlog Programa gradnje objekata i uređaja komunalne infrastrukture za 2018. g. Svjetlana Valjin- nešto više je predviđeno za rušenje objekata koji ugrožavaju izgled i sigurnost; nerazvrstane ceste predviđena je sanacija Dalmatinske u Srbu i drugih nerazvrstanih cesta te poljskih puteva. Treba se dovršiti projekt izgradnje mrtvačnice odnosno realizirati do kraja, nešto više se planira i za proširenje javne rasvjete. Izgradnja pročistača je u tijeku, trebala bi biti do kraja ožujka, za KIC „Napredak“ smo predvidjeli, a na natječaju Ministarstva kulture nam je upravo odobreno 200 tisuća kuna, tako da ćemo još to mijenjati da se obnovi do kraja. Tu je i sanacija divljih odlagališta, sufinanciranje centra Biljane Donje, vjerovatno ćemo i za to dobiti letak od tvrtke Eko d.o.o, tu je i izrada projektne dokumentacije za natječaje. Prijava za raspravu nema. Vijećnici s 8 ZA (od ukupno 8 nazočnih)- jednoglasno, usvajaju prijedlog te donose

**Program** gradnje

objekata i uređaja komunalne infrastrukture **za 2018. godinu**

koji se prilaže i sastavni je dio ovog zapisnika.

Ad/6 Prijedlog Programa gradnje građevina za gospodarenje komunalnim otpadom za Općinu Gračac u 2018. godini. Načelnica- on je zapravo izlučen iz programa gradnje komunalne infrastrukture, ali mora biti i ovako posebno. Prijava za raspravu nema. Vijećnici s 8 ZA (od ukupno 8 nazočnih)- jednoglasno, usvajaju prijedlog te donose

**Program** gradnje

građevina za gospodarenje komunalnim otpadom za Općinu Gračac u 2018. godini

koji se prilaže i sastavni je dio ovog zapisnika.

Ad/7 Prijedlog Programa utroška sredstava od prodaje obiteljske kuće ili stana u državnom vlasništvu na području Općine Gračac u 2018. godini. Načelnica: ovaj program nam je najnesgurniji, ovisi o tome koliko će država i po kojoj cijeni prodati kuća i stanova pa da planiramo. Svjetlana Valjin: imamo informaciju koliko stanova država planira prodati, ali da li će tih npr.13 građana imati novac otkupiti to ove godine, to ne znamo. Načelnica- sredstva imaju namjenu. Prijava za raspravu nema. Vijećnici s 8 ZA (od ukupno 8 nazočnih)- jednoglasno, usvajaju prijedlog te donose

**Program** utroška sredstava od prodaje obiteljske kuće ili stana u državnom

vlasništvu na području Općine Gračac u 2018. godini

koji se prilaže i sastavni je dio ovog zapisnika.

Ad/8 Prijedlog Programa utroška sredstava naknade za zadržavanje nezakonito izgrađene zgrade u prostoru za 2018. godinu. Načelnica- prihodi od toga sve više opadaju, rok je produžen no pitanje je koliko će biti predmeta. I kod tih sredstava opet moramo postići zadanu namjenu. Prijava za raspravu nema. Vijećnici s 8 ZA (od ukupno 8 nazočnih)- jednoglasno, usvajaju prijedlog te donose

**Program** utroška sredstava

naknade za zadržavanje nezakonito izgrađene zgrade u prostoru za 2018. godinu

koji se prilaže i sastavni je dio ovog zapisnika.

Ad/9 Prijedlog Programa utroška šumskog doprinosa za 2018. godinu: Svjetlana Valjin- ovim programom razrađuje se namjena utroška šumskog doprinosa, prihod ostvarujemo po drvu posječenom na panju. Ovih godina je bilo manje jer je uglavnom sječa kod privatnika, planira se obično po prošlogodišnjem ostvarenju. Prijava za raspravu nema. Vijećnici s 8 ZA (od ukupno 8 nazočnih)- jednoglasno, usvajaju prijedlog te donose

**Program** utroška

šumskog doprinosa za 2018. godinu

koji se prilaže i sastavni je dio ovog zapisnika.

Ad/10 Prijedlog Programa utroška sredstava od zakupa, zakupa za ribnjake, prodaje i davanja na korištenje poljoprivrednog zemljišta u vlasništvu Republike Hrvatske i naknade za promjenu namjene zemljišta za 2018. godinu. Načelnica- planiran je namjenski utrošak- poljski putevi, odlagališta divljih otpada. Prošle godine neki nisu uplatiti koliko su trebali pa smo rebalansom morali smanjiti. Prijava za raspravu nema. Vijećnici s 8 ZA (od ukupno 8 nazočnih)- jednoglasno, usvajaju prijedlog te donose

**Program** utroška sredstava od zakupa, zakupa za ribnjake,

prodaje i davanja na korištenje poljoprivrednog zemljišta u vlasništvu Republike Hrvatske i naknade za promjenu namjene zemljišta za 2018. godinu

koji se prilaže i sastavni je dio ovog zapisnika.

Ad/11 Prijedlog Socijalnog programa Općine Gračac za 2018. godinu. Načelnica- naglasila bi samo nekoliko izmijenjenih stavki- naknada za novorođenče je povećana, i prije i sada još više, prema informacijama o broju korisnika mirovina i njihovoj visini povećan limit za osobađanje od komunalne naknade, planirana jednokratna naknada, da li kao božićnica ili uskrsnica, vidjet ćemo, nastavljamo i druge aktivnosti. Anka Šuletnić: tehnički ispravak dostavljenog teksta, program ne stupa na snagu danom objave nego prvog dana od dana objave u „Službenom glasniku Općine Gračac“, tako je i u 3 programa koji slijede. Prijava za raspravu nema. Vijećnici s 8 ZA (od ukupno 8 nazočnih)- jednoglasno, usvajaju prijedlog te donose

**Socijalni program Općine Gračac** za 2018. godinu

koji se prilaže i sastavni je dio ovog zapisnika.

Ad/12 Prijedlog Programa javnih potreba u sportu Općine Gračac za 2018. godinu, objašnjava načelnica, uz tehnički ispravak dostavljenog teksta, program ne stupa na snagu danom objave nego prvog dana od dana objave u „Službenom glasniku Općine Gračac“. Prijava za raspravu nema. Vijećnici s 8 ZA (od ukupno 8 nazočnih)- jednoglasno, usvajaju prijedlog te donose

Program javnih potreba u sportu Općine Gračac za 2018. godinu

koji se prilaže i sastavni je dio ovog zapisnika.

Ad/13 Prijedlog Programa javnih potreba u školstvu, predškolskom odgoju i obrazovanju za 2018. godinu. Načelnica: tu su predškolci, srednjoškolci, materijalni rashodi, također tehnički ispravak dostavljenog teksta, program ne stupa na snagu danom objave nego prvog dana od dana objave u „Službenom glasniku Općine Gračac“. Prijava za raspravu nema. Vijećnici s 8 ZA (od ukupno 8 nazočnih)- jednoglasno, usvajaju prijedlog te donose

Program javnih potreba u školstvu, predškolskom odgoju i obrazovanju

za 2018. godinu

koji se prilaže i sastavni je dio ovog zapisnika.

Ad/14 Prijedlog javnih potreba u kulturi i religiji Općine Gračac za 2018. godinu. Anka Šulentić: isto slijedom proračuna, jedan dio su manifestacije koje provodi Općina, ovih dana će, odmah po stupanju na snagu, biti raspisani natječaji. Tehnički ispravak dostavljenog teksta, program ne stupa na snagu danom objave nego prvog dana od dana objave u „Službenom glasniku Općine Gračac“. Prijava za raspravu nema. Vijećnici s 8 ZA (od ukupno 8 nazočnih)- jednoglasno, usvajaju prijedlog te donose

Program javnih potreba u **kulturi i religiji Općine Gračac za 2018. godinu**

koji se prilaže i sastavni je dio ovog zapisnika.

**Ad/15** Prijedlog Izmjene i dopune Statuta Općine Gračac. Načelnica: došlo je do izmjena Zakona o lokalnoj samoupravi, ovo je usklađenje. Bojana Fumić objašnjava da su jedinice lokalne i područne samouprave dužne u roku tri mjeseca od stupanja na snagu zakonskih izmjena uskladiti s istima svoje opće akte. Najveći dio odnosi se na donošenje proračuna, odnosno posljedice nedonošenja, referendum, prihode, tu su i neke sitnije pojmovne izmjene. Prijedlog je pisanim putem obrazložen, uz prikaz dosadašnjih članaka koji se mijenjaju. Prijava za raspravu nema. Vijećnici s 8 ZA (od ukupno 8 nazočnih)- jednoglasno, usvajaju prijedlog te donose

Izmjene i dopune Statuta Općine Gračac

koje se prilažu i sastavni su dio ovog zapisnika.

**Ad/16** Prijedlog Izmjene i dopune Poslovnika Općinskog vijeća Općine Gračac. Načelnica- ovo je također usklađivanje, nastavno na prethodnu točku. Prijava za raspravu nema. Vijećnici s 8 ZA (od ukupno 8 nazočnih)- jednoglasno, usvajaju prijedlog te donose

Izmjene i dopune **Poslovnika Općinskog vijeća Općine Gračac**

koje se prilažu i sastavni su dio ovog zapisnika.

Predsjednik zaključuje sjednicu u 18, 05.

**ZAPISNIČAR: PREDSJEDNIK:**

**Bojana Fumić, mag. iur. Tadija Šišić, dipl. iur.**